**เวทีสาธารณะนโยบายน้ำ สกว. ครั้งที่ 7**

**เรื่อง การเชื่อมโยงยุทธศาสตร์การบริหารจัดการน้ำกับยุทธศาสตร์ชาติ**

**วันพุธที่ 23 มีนาคม 2559**

**ณ โรงแรมเอทัส ลุมพินี กรุงเทพฯ**

1. **หลักการและเหตุผล**

จากที่คณะรัฐมนตรีมีมติเห็นชอบตามแผนยุทธศาสตร์การบริหารจัดการทรัพยากรน้ำ (ปี พ.ศ. 2558-2569)
เพื่อให้หน่วยงานที่รับผิดชอบใช้เป็นแนวทางในการดำเนินงานด้านการบริหารจัดการทรัพยากรน้ำของประเทศต่อไป
ซึ่งประกอบด้วย 6 ยุทธศาสตร์หลัก ได้แก่ (1) ยุทธศาสตร์การจัดการน้ำอุปโภคบริโภค (2) ยุทธศาสตร์การสร้างความมั่นคงของน้ำภาคการผลิต (เกษตรและอุตสาหกรรม) (3) ยุทธศาสตร์การจัดการน้ำท่วมและอุทกภัย (4) ยุทธศาสตร์การจัดการคุณภาพน้ำ (5) ยุทธศาสตร์การอนุรักษ์ฟื้นฟูสภาพป่าต้นน้ำที่เสื่อมโทรมและป้องกันการพังทลายของดิน และ
(6) ยุทธศาสตร์การบริหารจัดการ รวมทั้งแนวทางการดำเนินงานในระยะเร่งด่วน/สั้น (ปี 2558-2559) ระยะกลาง
(ปี 2560-2564) และระยะยาว (ปี 2565 ขึ้นไป)

ซึ่งจะเห็นได้ว่าส่วนเชื่อมต่อที่สำคัญที่เป็นปัจจัยในการทำให้แผนยุทธศาสตร์ฯ ที่กำหนดขึ้นนั้นประสบความสำเร็จก็คือหน่วยงานในพื้นที่จังหวัด และชุมชน ดังนั้นจึงควรนำการบริหารจัดการน้ำระดับจังหวัดและชุมชนมาเชื่อมต่อแผนงานยุทธศาสตร์การบริหารจัดการน้ำ โดยการบริหารจัดการหรือแผนการที่เหมาะสมและทันต่อเหตุการณ์จะช่วยลดและบรรเทาความเสี่ยงที่จะเกิดขึ้น การเรียนรู้ประสบการณ์ในการแก้ไขปัญหาของพื้นที่ จะช่วยให้เห็นองค์ประกอบระดับผู้ใช้เพื่อเชื่อมโยงกับหน่วยงานที่รับผิดชอบในการขยายศักยภาพเป็นโครงข่ายการจัดการทรัพยากรน้ำ (Water Linkage Management) ที่เข้มแข็งและมีประสิทธิภาพมากขึ้น

การจัดเวทีสาธารณะนโยบายน้ำ สกว. มีจุดมุ่งหมายเพื่อเป็นเวทีของการสร้างเครือข่ายความรู้และแลกเปลี่ยนประสบการณ์การจัดการทรัพยากรน้ำร่วมกัน ในระหว่างหน่วยงานนโยบาย หน่วยงานปฏิบัติ องค์กรปกครองส่วนท้องถิ่น ชุมชน และสถาบันการศึกษา เพื่อยกระดับความสามารถในการจัดการน้ำของชุมชน ท้องถิ่น จังหวัด และลุ่มน้ำ และ
เป็น "พื้นที่" ให้หน่วยงานรัฐได้หาทางเลือกและตัดสินใจร่วมกันระหว่างผู้มีส่วนได้ส่วนเสียในการตัดสินใจการใช้ทรัพยากรน้ำที่มีจำกัดให้เป็นประโยชน์ต่อส่วนรวมอย่างเป็นธรรม และให้มีประสิทธิภาพและประสิทธิผลในการรับมือกับสถานการณ์ความเสี่ยงใหม่ในอนาคต โดยเวทีสาธารณะนโยบายน้ำจัดขึ้นในสัปดาห์อนุรักษ์ทรัพยากรน้ำแห่งชาติและวันน้ำโลกต่อเนื่องเป็นประจำทุกปีนับตั้งแต่ปี 2553 โดยนำเสนอแนวคิดการวางแผนการจัดการน้ำระดับจังหวัด การเชื่อมโยงการวางแผนน้ำกับการจัดทำแผนพัฒนาจังหวัด และกระบวนการเชื่อมโยงแผนระดับพื้นที่กับระดับนโยบาย และตัวอย่างรูปธรรมที่เกิดขึ้นจริง การจัดเวทีนโยบายสาธารณะน้ำ สกว. ในปี 2559 นี้นำเสนอ เรื่อง การเชื่อมโยงยุทธศาสตร์การบริหารจัดการน้ำกับยุทธศาสตร์ชาติ

**2) วัตถุประสงค์ของเวที**

นำเสนอการเชื่อมโยงยุทธศาสตร์การบริหารจัดการน้ำกับยุทธศาสตร์ชาติและผลกรณีตัวอย่างจากงานวิจัยและกรณีศึกษา การปรับตัวการบริหารน้ำในระดับต่างๆ (ลุ่มน้ำ จังหวัด ชุมชน) เพื่อเชื่อมโยงกับการจัดการในระดับต่างๆ
ในลักษณะโครงข่ายการจัดการทรัพยากรน้ำ จากพื้นที่สู่นโยบาย

**3) กำหนดการ**

08.30 - 09.00 น.           ลงทะเบียน

09.00 - 09.15 น.           พิธีเปิด โดย ดร.ศิริพงศ์ หังสพฤกษ์

                                    ประธานคณะกรรมการที่ปรึกษาประเด็นวิจัยเชิงยุทธศาสตร์ เรื่อง

 การเปลี่ยนแปลงภูมิอากาศ น้ำ ที่ดิน และการจัดการสิ่งแวดล้อม สกว.

ช่วงเช้า  ยุทธศาสตร์ประเทศกับน้ำ (มองจากบนลงล่าง)

09.15 - 10.00 น.           ยุทธศาสตร์ชาติ 20 ปี SDGs (Sustainable Development Goals)

และแผนฯ 12 ของประเทศ

                                 โดย นางสาวลดาวัลย์ คำภา

 รองเลขาธิการคณะกรรมการพัฒนาการเศรษฐกิจและสังคมแห่งชาติ

10.00 - 10.45 น.          ยุทธศาสตร์น้ำของชาติ 12 ปี

                                โดย นายสราวุธ ชีวะประเสริฐ

 ผู้อำนวยการสำนักงานเลขานุการคณะกรรมการทรัพยากรน้ำแห่งชาติ

10.45 - 11.15 น.        ประเด็น SDGs ยุทธศาสตร์ประเทศ Cop21 กับการบริหารจัดการน้ำ

                 โดย ดร.บัณฑูร เศรษฐศิโรตม์
 สถาบันธรรมรัฐเพื่อการพัฒนาสังคมและสิ่งแวดล้อม

11.15 - 11.45 น.         การเชื่อมโยงนโยบาย SDGs การบริหารจัดการน้ำ และการเปลี่ยนแปลงสภาพภูมิอากาศ

 โดย รศ.ดร.สุจริต คูณธนกุลวงศ์

 คณะวิศวกรรมศาสตร์ จุฬาลงกรณ์มหาวิทยาลัย

11.45 - 12.00 น.         ถาม - ตอบ

12.00 - 13.00 น.           พักรับประทานอาหารกลางวัน

ช่วงบ่าย

ช่วงบ่าย  การปรับตัวการบริหารน้ำในระดับต่างๆ และประเด็นต่างๆ (ลุ่มน้ำ จังหวัด ชุมชน)

13.00 - 13.30 น.          ตัวอย่างการบริหารลุ่มน้ำน่าน-จังหวัด-ชุมชน

                                 โดย ดร.พงษ์ศักดิ์ สุทธินนท์ และคุณโชคชัย สุทธิธรรมจิต

 คณะวิศวกรรมศาสตร์ จุฬาลงกรณ์มหาวิทยาลัย

13.30 - 14.00 น.           อนาคตของยุทธศาสตร์น้ำและยุทธศาสตร์จังหวัดภายใต้การเปลี่ยนแปลง

 ภูมิอากาศ: แนวคิดและประเด็นที่พึงพิจารณา

 โดย นายศุภกร ชินวรรโณ
 ศูนย์เครือข่ายงานวิเคราะห์วิจัยและฝึกอบรมการเปลี่ยนแปลงของโลกฯ
 จุฬาลงกรณ์มหาวิทยาลัย

14.00 - 14.30 น.           ตัวอย่างการปรับตัวของชุมชน จังหวัดสมุทรสงคราม

 โดย นายชิษนุวัฒน์ มณีศรีขำ

 ศูนย์ประสานงานวิจัยเพื่อท้องถิ่นจังหวัดสมุทรสงคราม

14.30 - 14.45 น. รับประทานอาหารว่าง

14.45 – 15.15 น.          นำเสนอเรื่อง การปฏิรูปการบริหารจัดการทรัพยากรน้ำเพื่อความมั่นคง มั่งคั่ง ยั่งยืน

 โดย คุณมิ่งขวัญ วิชยารังสฤษดิ์ สภาขับเคลื่อนการปฏิรูประเทศ

15.15 – 16.30 อภิปรายเรื่อง “ทำอย่างไรให้มีการเชื่อมโยงการบริหารน้ำในระดับต่างๆ”

 โดย คุณมิ่งขวัญ วิชยารังสฤษดิ์ สภาขับเคลื่อนการปฏิรูปประเทศ

 คุณสราวุธ ชีวะประเสริฐ ผู้อำนวยการสำนักงานเลขานุการคณะกรรมการ
 ทรัพยากรน้ำแห่งชาติ

 คุณสำรวย ผัดผล มูลนิธิฮักเมืองน่าน

 รศ.ดร.สุจริต คูณธนกุลวงศ์ คณะวิศวกรรมศาสตร์ จุฬาลงกรณ์มหาวิทยาลัย
 (ผู้ดำเนินการอภิปราย)

 (นำเสนอคนละ 15 นาที อภิปรายคนละ 10 นาที)

16.30 - 16.45 น.           สรุปงานเวทีสาธารณะนโยบายน้ำครั้งที่ 7

1. **ผู้เข้าร่วมประชุม**

ผู้เข้าร่วมประชุม ประมาณ 150 คน จากภาคส่วนต่างๆ ได้แก่

ผู้บริหารและเจ้าหน้าที่จากหน่วยงานหลักและหน่วยงานที่เกี่ยวข้องกับการจัดการน้ำ

 คณะกรรมการลุ่มน้ำ

 ผู้ว่าราชการจังหวัด ผู้นำองค์กรปกครองส่วนท้องถิ่น

 สถาบันการศึกษา องค์กร/เครือข่ายชุมชนน้ำ ผู้นำชุมชน

1. **ผลที่คาดว่าจะได้รับ**

5.1) หน่วยงานนโยบาย หน่วยงานปฏิบัติ และองค์กรปกครองส่วนท้องถิ่น ได้รับทราบข้อมูลนโยบายการจัดการทรัพยากรที่มีผลกระทบต่อทรัพยากรน้ำ และเรียนรู้ประสบการณ์จากงานวิจัย และกรณีศึกษา เป็นแนวทางวางกรอบนโยบายการจัดการทรัพยากรน้ำและพัฒนาศักยภาพการจัดการน้ำในพื้นที่

5.2) เครือข่ายร่วมกันทั้งภาครัฐ องค์กรชุมชน และสถาบันการศึกษาในการขับเคลื่อนงานวิจัยจากพื้นที่สู่นโยบายและการขับเคลื่อนการปฏิรูป

5.3) เอกสารประกอบการจัดเวทีและรายงานสรุปผลการจัดเวทีเพื่อเผยแพร่สู่สาธารณะต่อไป

5.4) ข้อเสนอการจัดการน้ำระดับจังหวัดและชุมชนเพื่อส่งให้คณะกรรมการทรัพยากรน้ำแห่งชาติและหน่วยงานที่เกี่ยวข้อง